Z A P I S N I K

sa 26. sjednice Općinskog vijeća Općine Čepin održane 25. siječnja 2024. godine u vijećnici Općine Čepin, u Čepinu, K. Zvonimira 105.

Sjednicu je u 19,00 sati otvorio predsjednik Općinskog vijeća Robert Periša, utvrdivši da je sjednici nazočno 10 članova Vijeća od izabranih 15 te da Vijeće može pravovaljano odlučivati.

NAZOČNI ČLANOVI VIJEĆA:

1. Robert Periša
2. Ksenija Rajtek
3. Zoran Horvat
4. Miroslav Jerković
5. Velimir Džambić
6. Tomislava Bareš
7. Boris Marks
8. Nives Vidović
9. Marija Čačić
10. Dražen Arnold

SJEDNICI NISU NAZOČNI:

1. Dino Modrić
2. Vjekoslav Ćurić
3. Dino Arambašić
4. Dario Skočibušić
5. Marko Brekalo

Sjednici su također nazočni: općinski načelnik Dražen Tonkovac, pročelnici Krešimir Crnković i Marica Beraković, viši savjetnik Željko Mamić, direktor komunalnih poduzeća Željko Barišić.

Predsjednik vijeća upoznao je nazočne s predloženim dnevnim redom.

Općinsko vijeće Općine Čepin jednoglasno je usvojilo predloženi dnevni red, kako slijedi:

DNEVNI RED

1. Usvajanje zapisnika sa 25. sjednice Općinskog vijeća Općine Čepin

2. Donošenje Odluke o II. Izmjenama i dopunama Odluke o izboru najpovoljnije ponude za zakup poljoprivrednog zemljišta u vlasništvu Republike Hrvatske na području Općine Čepin

3. Donošenje Odluke o kupnji nekretnine

4. Donošenje Odluke o prihvaćanju pisma namjere društva B2 Kapital d.o.o.

5. Donošenje Provedbenog plana unaprjeđenja zaštite od požara na području Općine Čepin za 2024. godinu

6. Razno

TOČKA 1. USVAJANJE ZAPISNIKA SA 25. SJEDNICE OPĆINSKOG VIJEĆA OPĆINE ČEPIN

Predsjednik Vijeća napominje da su vijećnici uz poziv za sjednicu zaprimili zapisnik sa 25. sjednice Općinskog vijeća Općine Čepin.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog zapisnika.

Općinsko vijeće Općine Čepin sa 8 glasova za i 2 suzdržana glasa usvojilo je zapisnik sa svoje 25. sjednice.

TOČKA 2. DONOŠENJE ODLUKE O II. IZMJENAMA I DOPUNAMA ODLUKE O IZBORU NAJPOVOLJNIJE PONUDE ZA ZAKUP POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU OPĆINE ČEPIN

S ovom točkom dnevnog reda nazočne je upoznala pročelnica M. Beraković rekavši kako je odluka poslana u Ministarstvo na suglasnost koje je dalo svoje očitovanje te sukladno istom potrebno je donijeti određene izmjene s kojima je upoznala nazočne.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o II. Izmjenama i dopunama Odluke o izboru najpovoljnije ponude za zakup poljoprivrednog zemljišta u vlasništvu Republike Hrvatske na području Općine Čepin.

Općinsko vijeće Općine Čepin sa 8 glasova za i 2 suzdržana glasa donijelo je

ODLUKU

o II. Izmjenama i dopunama Odluke o izboru najpovoljnije ponude za zakup

poljoprivrednog zemljišta u vlasništvu Republike Hrvatske na području Općine Čepin

(Odluka je sastavni dio zapisnika)

TOČKA 3. DONOŠENJE ODLUKE O KUPNJI NEKRETNINE

S ovom točkom dnevnog reda nazočne je upoznao pročelnik K. Crnković rekavši kako se radi o kupnji nekretnine u ulici Kralja Zvonimira 68A u Čepinu, na kojoj je prostornim planom predviđena izgradnja ceste.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o kupnji nekretnine.

Općinsko vijeće Općine Čepin sa 8 glasova za, 1 glasom protiv i 1 suzdržanim glasom donijelo je

ODLUKU

o kupnji nekretnine

(Odluka je sastavni dio zapisnika)

TOČKA 4. DONOŠENJE ODLUKE O PRIHVAĆANJU PISMA NAMJERE DRUŠTVA B2 KAPITAL D.O.O.

S ovom točkom dnevnog reda nazočne je upoznao pročelnik K. Crnković rekavši kako je 2022. godine Općina Čepin naslijedila nekretninu, kao ošasnu imovinu, u ulici B.J. Jelačića u Čepinu, nekretnina je opterećena založnim pravom od strane društva B2 Kapital d.o.o. koje je dostavilo pismo namjere za rješavanje duga.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o prihvaćanju pisma namjere društva B2 Kapital d.o.o.

Općinsko vijeće Općine Čepin sa 8 glasova za i 2 suzdržana glasa donijelo je

ODLUKU

o prihvaćanju pisma namjere društva B2 Kapital d.o.o.

(Odluka je sastavni dio zapisnika)

TOČKA 5. DONOŠENJE PROVEDBENOG PLANA UNAPRJEĐENJA ZAŠTITE OD POŽARA NA PODRUČJU OPĆINE ČEPIN ZA 2024. GODINU

S ovom točkom dnevnog reda nazočne je upoznao pročelnik K. Crnković.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Provedbenog plana unaprjeđenja zaštite od požara na području Općine Čepin za 2024. godinu.

Općinsko vijeće Općine Čepin jednoglasno je donijelo

Provedbeni plan

unaprjeđenja zaštite od požara na području Općine Čepin za 2024. godinu

(Provedbeni plan je sastavni dio zapisnika)

TOČKA 6. RAZNO

Kako se nitko nije javio za raspravu predsjednik Općinskog vijeća zaključuje ovu točku.

Sjednica je zaključena u 19,16 sati.

ZAPISNIČAR:

Lidija Tolj

KLASA:024-01/24-01/1

URBROJ: 2158-12-24-5

PREDSJEDNIK

OPĆINSKOG VIJEĆA

Robert Periša, dipl. oec.